text: Mange uheld på de glatte veje
  14 februar 2011 kl. 07.47
  De glatte veje i Sønderjylland bød i morgentimerne på hele syv uheld. Dog var der i ingen af uheldene sket personskader.
  De glatte veje er ikke færdige med at gøre livet surt for bilisterne.
  Hele syv ulykker kan vagtchefen for Sydøstjyllands Politi berette om.
  En af ulykkerne skete på Tøndervej i Rødding, hvor en mand forulykkede i sin bil, der endte på taget.
  Brandvæsenet blev kaldt ud og fik klippet manden ud af bilen, der på trods af det voldsomme uheld slap uskadt.
  Uheldet kan dog skyldes andet end de glatte veje:
  - Manden havde ikke noget kørekort, så det kan jo også være en årsag til at han kørte galt, siger vagtchef Erik Lindholdt til tvsyd.dk.
  Alle uheldene skete langs østkysten og både på motorvejen og på landevejene.
  